આ સિવાય જમીનનો ૪૦% ભાગ જંગલથી ઘેરાયેલ છે અને મુખ્ય વસ્તી આદિવાસી છે જેમાં જુદી જુદી કોમનો સમાવેશ થાય છે. આ ખુબ સુરત પ્રદેશમાં ડીયર પાર્ક એટલે કે હરણનું અને સિંહનું નાનકડું અભ્યારણ્ય [લાયન સફારીના નામે] આવેલ છે. ભારતનો સૌ પ્રાથમ બોટિંગ સાથેનો બગીચો [દાદરા ગાર્ડન] અને પીપરીયા તથા સેલવાસ ગાર્ડન જોવાલાયક છે. સંધ પ્રદેશ તથા અવિકસિત પ્રજા હોવાને કારણે ઔદ્યોગિક કર ધોરણો હળવા હોવાના કારણે ઉદ્યોગોનો સારો એવો વિકાસ થયો છે અને આખા ભારતની પચરંગી વસ્તી અહી સારા પ્રમાણમાં જોવા મળે છે, તેઓ અહી ધામધૂમથી પોત પોતાના તહેવારો પણ ઉજવે છે. આ ઉપરાંત અહીની મુખ્ય નદી દમણગંગા અને એના પર મધુબન ડેમ પણ છે.